මේ හේතුවෙන් මෙරටට ඉන්ධන ප්‍රවාහනය කරන නැව් සදහා අතිරේක ප්‍රමාද ගාස්තුවක් ගෙවීමට සිදුව ඇතැයි ද සදහන්.මීට වසර 80 කට පමණ පෙර ඉදිකළ අගල් 10 ක නල මාර්ගය ඉවත් කර, අගල් 12 ප්‍රමාණයේ නව නල මාර්ගයක් එලීමේ කටයුතු ආරම්භ කර ඇත්තේ මෙම අබලන් නල මාර්ගය හේතුවෙන් සිදුවිය හැකි අවදානම් හේතුවෙන් බවට ඛනිජ තෙල් සංස්ථාව පවසනවා.මෙම නල මාර්ගය මෝදර මහවත්ත ප්‍රදේශය හරහා දිවෙන අතර, එම ප්‍රදේශයේ පදිංචිකරුවන් මේ සදහා බාධා එල්ල කරන බවටයි ඛනිජ තෙල් සංස්ථාව චෝදනා කරන්නේ.